Diari Oficial de la Generalitat Valenciana


Sumari del DOGV 4188, del 12-02-2002 (2002/988)

RESOLUCIÓ de 4 de gener de 2002, de la Direcció General de Treball i Seguretat Laboral, per la qual es disposa el registre i la publicació de l'acta de la Comissió Paritària del Conveni Col·lectiu de Recol·lecció de Cítrics de la Comunitat Valenciana, sobre normes per a l'arredoniment a euros de les taules salarials per a la temporada de 01.09.01 fins al 31.08.02 (codi núm. 8000115).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4188

Data del DOGV
:   12-02-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/988


Data del document
:   04-01-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu
    * recol·lecció
    * agres

RESOLUCIÓ de 4 de gener de 2002, de la Direcció General de Treball i Seguretat Laboral, per la qual es disposa el registre i la publicació de l'acta de la Comissió Paritària del Conveni Col·lectiu de Recol·lecció de Cítrics de la Comunitat Valenciana, sobre normes per a l'arredoniment a euros de les taules salarials per a la temporada de 01.09.01 fins al 31.08.02 (codi núm. 8000115). [2002/X988]
  
Vista l'acta de la Comissió Paritària del Conveni Col·lectiu de Recol·lecció de Cítrics de la Comunitat Valenciana sobre normes per arredoniment a euros de les salarials per a la temporada de 01.09.01 fins al 31.08.02, presentat davant d'aquesta Direcció General de Treball i Seguretat Laboral el dia 26 de desembre de 2001, firmada en data 19 de desembre de 2001, d'una part per la representació empresarial, per l'Associació Interprofessional Comitè de Gestió de Cítrics (AICGC) i per l'Associació Professional d'Empreses Cooperatives Agràries (APECA), i de l'altra, en representació dels treballadors, per la Federació de Treballadors de la Terra del País Valencià d'UGT i la Federació Agroalimentària de CCOO, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrita al Registre de Convenis Col·lectius de Treball d'aquesta Direcció General, i que siga dipositat el text original de l'acta, amb notificació a la Comissió Paritària.
  
Segon
  
Disposar que siga publicada en el Diari Oficial de la Generalitat Valenciana.
  
València, 4 de gener de 2002.- El director general de Treball i Seguretat Laboral: Román Ceballos Sancho.
  
Acta de la Comissió Paritària del Conveni de Recol·lecció de Cítrics de la Comunitat Valenciana
  
València, 19 de desembre de 2001
  
Reunits:
  
Representació empresarial:
  
Senyor Enrique Ribes Campos i senyor Vicente Fenollar Gisbert, en representació d'AICGC, i senyor José Castell Navarro i senyor Fernando Crespo Champion com a assessors d'aquesta.
  
Senyor Miguel Cervera Sanz, en representació d'APECA.
  
Representació sindical:
  
Senyor Vicente Navalón Camarasa i senyora Soledad Montaner Huercio, en representació de Federació Agroalimentària de CCOO.
  
Senyor Manuel Bono Donat i senyora Delia García Pasamar, en representació de FTA-UGT.
  
Manifesten:
  
Que davant dels problemes derivats del pagament dels salaris en euros des de la publicació de les taules salarials en pessetes i euros corresponents al període comprés entre l'1 de setembre de 2001 i el 31 d'agost de 2002, a causa de l'arredoniment a dos decimals, i per tal d'evitar diferències salarials com a conseqüència d'això,
  
Acorden:
  
Que en les quanties establides en les taules salarials ja publicades comprés entre l'1 de setembre de 2001 i el 31 d'agost de 2002, a efectes de la retribució en euros, es procedirà, fins al 31 d'agost de 2002, de la forma següent, respecte als treballadors als quals se'ls pague el salari per hora efectivament treballada:
  
El Salari Hora Professional (SHP) en pessetes es calcularà en euros, obtenint la xifra amb quatre decimals (el quart decimal o deumil·lèsima s'arredonirà a l'alça quan el cinqué decimal o centmil·lèsima siga igual o superior a cinc i a la baixa quan siga inferior a 5).
  
La quantitat obtinguda per l'aplicació del punt 1 es multiplicarà pel nombre d'hores efectivament treballades en el període de meritació que en cada cas s'utilitze.
  
La quantitat resultant per l'aplicació del punt 2 s'arredonirà a dos decimals (el segon decimal o centèsima s'arredonirà a l'alça quan el tercer decimal o mil·lèsima siga igual o superior a cinc i a la baixa quan siga inferior a 5), aquesta quantia serà el salari final en euros que s'ha de pagar al treballador o treballadora.
  
Les taules per a l'estall queden tal com foren publicades (preu per 100 kg en pessetes i euros).
  
A partir de l'1 de setembre de 2002 s'utilitzaran únicament dos decimals en el SHP i e els altres imports establits en cada taula.